CELEX: 62018TA0511
Language: mt
Date: 2020-06-25 00:00:00
Title: Kawża T-511/18: Sentenza tal-Qorti Ġenerali tal-25 ta’ Ġunju 2020 – XH vs Il-Kummissjoni (“Servizz pubbliku – Uffiċjali – Promozzjoni – Eżerċizzju ta’ promozzjoni 2017 – Deċiżjoni li ma tingħatax promozzjoni – Ċarezza u preċiżjoni ta’ motiv ta’ rikors – Regola ta’ konkordanza – Kontestazzjoni tal-atti finali – Ammissibbiltà – Artikolu 45 tar-Regolamenti tal-Persunal – Rapport interim tal-perijodu ta’ prova – Rapport ta’ tmiem il-perijodu ta’ prova – Rapport ta’ evalwazzjoni – Elementi meħuda inkunsiderazzjoni għall-eżami komparattiv tal-merti – Regolarità tal-proċedura – Responsabbiltà – Dannu morali”)

17.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/33
            
         
      Sentenza tal-Qorti Ġenerali tal-25 ta’ Ġunju 2020 – XH vs Il-Kummissjoni
      (Kawża T-511/18) (1)
      
      (“Servizz pubbliku - Uffiċjali - Promozzjoni - Eżerċizzju ta’ promozzjoni 2017 - Deċiżjoni li ma tingħatax promozzjoni - Ċarezza u preċiżjoni ta’ motiv ta’ rikors - Regola ta’ konkordanza - Kontestazzjoni tal-atti finali - Ammissibbiltà - Artikolu 45 tar-Regolamenti tal-Persunal - Rapport interim tal-perijodu ta’ prova - Rapport ta’ tmiem il-perijodu ta’ prova - Rapport ta’ evalwazzjoni - Elementi meħuda inkunsiderazzjoni għall-eżami komparattiv tal-merti - Regolarità tal-proċedura - Responsabbiltà - Dannu morali”)
      (2020/C 271/42)
      Lingwa tal-kawża: l-Ingliż
      
         Partijiet
      
      
         Rikorrent: XH (rappreżentant: E. Auleytner, avocate)
      
         Konvenuta: Il-Kummissjoni Ewropea (rappreżentanti: L. Radu Bouyon u L. Vernier, aġenti)
      
         Suġġett
      
      Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni ppubblikata fl-Informations administratives Nru 25-2017, tat-13 ta’ Novembru 2017, li ma tinkludix isem ir-rikorrenti fil-lista tal-uffiċjali promossi fil-kuntest tal-eżerċizzju ta’ promozzjoni 2017 u l-annullament tad-Deċiżjoni R/96/18 tas-7 ta’ Ġunju 2018 li ċaħdet l-ilment tar-rikorrenti tal-10 ta’ Frar 2018 u, min-naħa l-oħra, għall-kumpens għad-danni li allegatament ġarrbet minħabba dawn id-deċiżjonijiet.
      
         Dispożittiv
      
      
                  1)
               
               
                  Id-deċiżjoni li XH ma tiġix promossa għall-grad AD 6 taħt l-eżerċizzju ta’ promozzjoni 2017, li tirriżulta mill-pubblikazzjoni fl-Informations administratives Nru 25-2017 tat-13 ta’ Novembru 2017, tal-lista ta’ uffiċjali promossi għal dak il-grad, hija annullata.
               
            
                  2)
               
               
                  Il-Kummissjoni Ewropea hija kkundannata tħallas lil XH EUR 2 000 bħala kumpens għad-dannu morali li ġarrbet.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  Il-Kummissjoni hija kkundannata għall-ispejjeż.
               
            
         (1)  ĠU C 131, 8.4.2019.